ბოტროპი
ბოტროპი (გერმ. Bottrop) — ქალაქი დასავლეთ-ცენტრალურ გერმანიაში, ჩრდილოეთ რაინ-ვესტფალიის მხარეში, რაინ-ჰერნეს არხზე. მდებარეობს რურის ინდუსტრიულ არეალში. ქალაქი ნახშირის მოპოვებითი და სარკინიგზო ცენტრი იყო, იწარმოებოდა ქვანახშირი და კუპრი, ქიმიკატები, ტექსტილი, მანქანა-დანადგარები. მოპოვებით ცენტრად ბოტროპი 1860-იან წლებში გადაიზარდა, 1921 წელს ქალაქის სტატუსი მიიღო, მეორე მსოფლიო ომში კი დაიბომბა. 1975 წელს მიიერთა მეზობელი დასახლებები.